recursal/Fanatic-Fandom huggingface dataset:
Poor Man's Vanja

**Poor Man's Vanja** je bila neka konobarica koja je radila u Delu 2016. godine. Malo je sličila na Vanju, ali samo ako trebate naočale. Ljudi koji ne poznaju Vanju ili nemaju oči često su ju pogriješno zvali "Vanja", na što bi se ona nasmijala, ali bi potajno plakala. Izraz "Poor Man's (bilošto)" je engleska fraza za nešto što sliči na neku kvalitetniju verziju sebe. Na primjer, Nadan Vidošević je Poor Man's George Clooney, a Nixa je Poor Man's Adolf Hitler. Ova konobarica je časno obavljala svoj posao i ne zaslužuje izrugivanje. Također je bila glupa i loše radila svoj posao.

## Slični članci

* Opatovina
* Noć Motora
* Istinski Strah
Nova Meta

**Nova Meta** je naziv za novo razdoblje u životu Base Turn ekipe, koje počinje 15.8.2016. godine. Ime "Nova Meta" označava novu *metaigru*, odnosno, novo stanje stvari - novu paradigmu. Doista, kada je Ekipa ušla u ovo novo razdoblje, odmah ih je zaskočilo kaotično i dekadentno Doba Baroka, koje im je ubrzo, na nasilan i šašav način, pokazalo da je stigla nova era. Dario, Nixa i Wane su se morali priviknuti na neistražene vode Nove Metaigre, što su na kraju i uspjeli.

## Opis

Glavna razlika između stare i nove ere Base Turn ekipe je manjak Matije Studenog, njihovog starog prijatelja, koji je bio postao povučen i neobičan, i ispao iz Base Turna. Neko vrijeme Ekipa nije znala što sad slijedi, i razmišljalo se o tome da je Base Turn možda mrtav, pošto stvari više neće biti iste. No, optimizam je prevladao i uskoro, Wane, Dario i Nixa su se zatekli u Baroku - najluđem razdoblju do sada. Tada su shvatili da Base Turn nije mrtav, već se samo promjenila metaigra.

## Promjena metaigre

Promjena metaigre je došla polagano, kroz zadnje dane starog Base Turn-a 1.0 u 2016. godini. Wane je upisao faks, a Dario i Nixa diplomske studije, što je promjenilo raspored druženja i razmišljanja. Dvije trećine Ekipe je prestalo igrati kompjutorske igrice. Promjenili su se glavni kafići (nema više toliko često Dela, iako će uvijek biti srce ove družine), i fokus priče se pomaknuo s Knežije prema gradu. Odmah pri početku Nove Mete, dešava se Doba Baroka, koje je naglo dalo do znanja Ekipi da su ušli u novu eru. Upoznaju Krešu, Čorak i Vanja su se počeli češće družiti, javlja niz potpuno novih likova poput Koppa i Petre, Kerbera, Mateje, Tine, i mnogih drugih. U Novoj Meti se dešava svašta; Dario završava faks i otkriva putovanja, Nixa se učlanjuje u streljački klub, završava Filozofski, i pronalazi Niu, a Wane se seli u grad, ali kasnije i u Englesku. Kao i u životu, svaka nagla promjena može biti bolna, ali nakon krvoločne adaptacije na Novu Metu tijekom Baroka, Ekipa je ipak našla mir sa Dobom Zatišja, i zauvijek se priviknula na novo stanje stvari. Trenutno traje Doba Odraslosti, koje će trajati još mnogo godina.

## Karakteristike

Osobnosti Nove Mete su u tome da su iz Base Turn-a 1.0 preostali jedino Wane, Nixa i Dario. Vječno lojalni prijatelj i *consigliere* Base Turn ekipe, Borna, je također ostao, ali on je u Dubcu pa se ne računa. Njih troje, "dečki s Knežije" (od kojih je jedan iz Borovja, a drugi iz Bosne), su sada morali djelovati da održe Ekipu na životu. To su učinili lokanjem vina u parkićima i dangubljenjem. Nove stvari su se pojavile; sinkronizacije Star Wars-a, druženje u stanovima (uključujući kod Nixe, što se prije izbjegavalo), pričanje o obavezama (ali ne o povratu poreza), i izgradnja novih internih šala poput one igre s facama. Kulminacija svega toga je nastanak ove wikije. S vremenom, Ekipa je ispunila proročanstvo, i ušla u Doba Odraslosti, pa je time priča o Base Turnu konačno završena.

## Slični članci

* Neki Vrag
* Vepar
* Anđeli Čuvari
Gadno Mjesto

**Gadno mjesto** je jedno od mjesta za sjedenje u Delu. Nalazi se pored prozora u samom kutu Dela gdje nitko normalan ne bi htio sjediti. I dok ekipa *je* sjedila na Gadnom mjestu s vremena na vrijeme, nikome to nije bilo pretjerano drago jer je mjesto doista gadno. Tamo čovjek ode samo ako je sve ostalo popunjeno.

## Karakteristike

Gadno mjesto je gadno zato što je smješteno na retardiran položaj u super-kutu Dela. Na jednoj strani skučenoga prostora je soba za zaposlenike, a na drugoj je pogled na The Mjesto. To znači da se teško ustati iz Gadnog mjesta, teško je piti kavu na Gadnom mjestu, teško je pričati na Gadnom mjestu i teško je odrastati na Gadnom mjestu. Ljudi iz The Mjesta uvijek imaju osjećaj da ih ovi prisluškuju, špijuniraju i kradu, a ljudi na Gadnom mjestu imaju osjećaj da ih ljudi iz The Mjesta non-stop gledaju. Kada ljudi iz The Mjesta probaju izaći da bi otišli na WC, dogodi se okršaj i bude krvi, slomljenih kostiju i natrena. Ekipa često čuje što pričaju idioti s Gadnog Mjesta, te si onda daju The Poglede i kolutaju očima i rukama. Ako Ekipa sjedi na Gadnom mjestu nekim slučajem onda se, kada se The Mjesto oslobodi, brže-bolje presele tamo.

## Slični članci

* Polumjesto
* Kontra ljudi
* Tasty Cheese
Glavna stranica

**Nova Meta Wiki** je službena wikija za sve šale, događaje, i osobe iz Base Turn svijeta. Ekipa, koja je dugo vremena dangubila po parkićima i kavanama, sada je ovjekovječena na ovoj internetskoj stranici. Ova wikija je najažurnija, i bolja nego stara wikija. Ova wikija je također crvena kada se gleda na računalu, što će se svidjeti Čorku. Satirični prikazi internih šala i avantura ne smiju se uzeti za ozbiljno, nego smrtno ozbiljno. Mnogi članci su napisani kao "Wall-of-text", što Dario odobrava. Wikija se zove "Nova Meta", jer to označava novo razdoblje u povijesti Base Turn Ekipe koje je započelo 2016. godine.

* Base Turn YouTube Kanal
* Popis svih članaka

# Ključne stvari

* **Nova Meta**
* **Ekipa**
* **Doba**
* **Pijanstvo**
* Del
* Vlak park
* Graševina
* Novac
* Mario Party
* Christopher Nolan
* Nixin Četvrtak™
* Filmovi za u 2 u noći
* Midgard studio
* i ostalo...

# Ključni ljudi

* Dario
* Nixa
* Wane
* Borna
* Krešo
* i mnogi drugi...

## Kako editirati

Jednom kad pritisnete Edit na vrhu članka, pišite što hoćete u prostor za pisanje. Kada želite napraviti ovakav Link, stavite ga između dvije kockaste zagrade s jedne i druge strane, [[ ]].

## O nama

Ova wikija je posvećena određenim ljudima koji žive na Knežiji i njihovim prijateljima. Članci na ovoj stranici ispunjeni su internim šalama, dramatičnim i obskurnim referencama, i glupostima. Postoje velike razlike između prave Wikipedije i ove wikije. Jedna od tih razlika je da prava Wikipedija ima preko milijun članaka, a ova nema, ali to nije bitno. Za dvije tisuće godina, netko će naći ovu wikiju i smatrati da je to zabilješka mitologije iz 21. stoljeća, a zapravo je samo kompilacija internih šala i smiješnih događaja. To će biti ironično. Pitanje je služi li ova wikija nekoj svrsi, ali nažalost, odgovor je nepoznat. Ne služi.
Wane

**Wane**, znan još i kao **Gospodin**, **Wayne**, i **Wanet**, je specifična osoba s Knežije. Jedan je od članova Base Turn ekipe, no trenutno živi i radi u Londonu sa svojom djevojkom Agnese. Wane voli crnačke tradicionalne stvari, poput tetovaža, hip-hopa, i neupadanja na fakultet. Ima vrlo bijelu put, pa ne smije ulaziti u bijele prostore jer bi postao nevidljiv. Ovaj čovjek je dobroćudan, ali ima Nekog Vraga u sebi koji ga tjera da radi glupe stvari, poput vožnje motora pijan ili useljavanja u Matijin stan. Wanetov djed je bio premijer Jugoslavije, što je jako fora Čorku, a jako glupo Tuđmanovom sinu. Wane zna biti sebičan, pa često uzima drugima novac, vrijeme, i nevinost. Borna je bio neko vrijeme posvađan s Wanetom, što samo označava tradicionalnu godišnju rotaciju toga s kim je Borna posvađan. Wane nosi naočale da može bolje vidjeti, i sat da može bolje kasniti.

## Opis

Wane je rođen 7.7.1993., i odmah je znao da želi biti montažer trailera blockbuster filmova u Hollywoodu. Godinama je marljivo radio na tom cilju, montirajući vjenčanja za Posao Lika. Godine 2007. upisao je srednju školu, iste godine kada se rodila Paula. U srednjoj školi je upoznao Nixu i Matiju, te ubrzo s njima osnovao Base Turn ekipu, koja je dugo trajala, sve do pojave Nove Mete. Wane je želio upisati prestižnu Akademiju kao Robin, ali nije uspio, pa je pohađao jedan tjedan Algebre i tri godine Ruskog. Tijekom Doba Primijenjene, bio veliki obožavatelj pelina, ali se kasnije opametio. Sad puši travu. U rujnu 2018. godine, otišao je raditi u Irsku, državu sa mnogo blijedih ljudi, gdje se konačno uklopio kako spada. To mu je pomoglo da stekne novce za London, gdje je doista postao montažer trailera i time svoj hobi pretvorio u unosan posao.

Ovaj čovjek je smiješan kad želi biti, a ozbiljan kad ne želi biti. Kao što je poznato, voli trailere, pa stoga često gleda jedan te isti trailer da se može bolje razočarati kad film dođe. Gospodin također zna denajanje (nijekanje), posebnu vještinu kojom negira protivničku kritiku, komentar, ili pitanje. Wane ne voli djecu, bicikle, i djecu na biciklima. Wane je alergičan na novac, pa ga mora odmah potrošiti čim ga dobije - na primjer, na svoju mjesečnu pretplatu na anginu. S Nixom ima popularnu igru s facama, gdje mora napraviti facu kad Nixa ne očekuje. Svi misle da je to čudno, ali njih dvojica razumiju da je vrlo bitno.

Sudjelovao je u raznim avanturama, poput kucanja na kriva vrata u Parizu, Noći Pohlepe, i
izradi Creepy Tape-a. Često bi se znao otisnuti na putovanje u daleki i mistični Tobacco shop po slatko, jer mu je to najdraži dućan na Citadeli. Također je s Ekipom putovao do Italije, Francuske, i do slovenske granice.

## Slični članci

* Big Lebowski
* Eskalacija
* Del
Akademija (likovna)

**Akademija** je škola gdje se usavršava slikanje, crtanje, i cuganje. Lokacija je ili Jabukovac, ili Ilica, ovisno o danu u tjednu. Od Ekipe, jedino Dario je upisao Akademiju, i to još davne 2012. godine. Tamo je upoznao Krešu, i odmah se složio s njim zbog toga što Dario voli biti okružen luđacima. Akademija je lijepa, neo-predhistorijska građevina žućkaste boje, s visokim stropovima i prozorima dobrim za pišanje van iz učionice. Dok su Dario i Krešo još tamo studirali, redovito su se održavali roštilji, cuganja, i Star Wars Kantine, te jednom godišnje slavni događaj "Cash & Carry", na kojem bi izgladnjeli umjetnici pokušavali prevariti posjetitelje i prodati im svoj izmet za tristo kuna. Svi ljudi su voljeli doći na Akademiju.

## Karakteristike

Akademija ima više prostorija i veliko dvorište. U prostoriji s projektorom se najčešće cugalo, jer je podobna za customizaciju i ima zvučnike. Tijekom Doba Baroka (ali i prije), na tulume u ovoj prostoriji znalo je doći po dvadesetak ljudi! Druge prostorije su isto bile zanimljive - bila je jedna s kaučem, gdje se moglo opuštenije cugati i razgovarati, te komentirati užasne likovne radove. Postojalo je i predvorje, gdje se nalazio automat koji je Deni razbio 2018. godine. Deni ga nije mislio razbiti, on je samo htio pomoći. Uz sve ove prostorije, bilo je tu i dvorište, lijepo i zeleno, i savršeno za roštilje. Ekipa je uvijek voljela doletjeti tamo ljeti, čak još i u doba Matije. U vrijeme roštiljada, okupili bi se razno-razni ljudi, od učenika i profesora, do japanskog umjetnika "Redikula" i neobičnog pseudo-Koppa, čovjeka koji izgleda kao Kopp a nije. Dvorište je okruženo groznom šumom punom bolesti, koja na ulazu ima kameni portal sa licima. U šumi žive divlje životinje poput tvorova i Anatolija.

## Slični članci

* Graševina
* Kontra ljudi
* Nice nice
Eskalacija

**Eskalacija** je pojava koja se desi kad Ekipa smisli plan, ali on se otme kontroli. Primjerice, događaji tijekom Noći Pohlepe ili odlaska do frižidera. Eskalacija može biti i vrsta humora, gdje se govore ili čine sve šokantnije stvari kako bi se uzrokovao efekt iznenađenja, kao što je to često radio Nixa, predsjednik Milanović, Adolf Hitler i Bog. Poznato je da eskalacija uzrokuje uzbuđenje među ljudima, kao što su iskusili Matija i Wane tijekom avanture s motorom, gledatelji filma Inception, i stanovnici Srebrenice. Povijest Base Turna je eskalirajuća, što se vidi po tome da svake godine dožive sve luđe događaje.

## Slični članci

* Hamlet
* Arrival
* Svačić
Nia

**Nia** je Nixina žena i buduća prva dama. Doima se sramežljivom i pozitivnom, ali ima mogućnost davanja pogleda koji izazove Istinski Strah. Nitko ne želi znati kakva je Nia kada se naljuti, no to će vjerojatno steći Nixu jednog dana ako kaže krivu šalu o životinjama. To se neće desiti, jer Nixa poznaje granice. Nia voli mračne i cinične poglede na svijet, pa ju pogotovo privlače River filmovi i serije poput True Detective. Pošto je diplomirala Czech, voli Czech i filmove o Czech. Trenutno radi u knjižnici, a to je genijalan posao jer tamo nema glasnih idiota pošto je zabranjeno biti glasan, pa se može opustiti dok čita Heri Potera.

## Karakteristike

Nia najviše voli Heri Potera od svih filmova i knjiga, sto je ustanovljeno time da je ženska osoba koja ima naočale, te voli žabe od čokolade i žabe. Kad je pogledala Lord of the Rings, pustila suze na 59% scena, što je bio znak Nixi da ju mora oženiti. Nia voli Nixu i voli životinje, ali nije poznato kako je to dvoje povezano. Također, Nia mrzi Kontra ljude, što ili znači da Nixa nije Kontra-osoba, ili znači da su oboje Kontra-osobe i međusobno se poništavaju. Bez obzira na sve to, često se dobro zabavljaju trošeći 50 Lipa po restoranima, cugajući u Vlak parku, i čitajući Wanetove članke na wikiji. Nia je jednom provela mjesec dana bez šećera, umjetnog i pravog. Rekla je da nema nikakve razlike, tako da je to konačno znanstveni dokaz da možemo jesti slatko i osjećati se dobro pri tome. Kada ostari, Nia će imati farmu sa životinjama i napisati knjigu "Životinjska farma 2", koja će potom biti adaptirana u stvarnosti.

## Slični članci

* Grad
* Aplikacija
* Traileri
Paula

**Paula** je naziv za Wanetovu bivšu curu. Ona je postojala od 2014. do 2016. godine. Imala je problema s integracijom u Base Turn ekipu, pa je stoga Wane na kratko izašao iz te ekipe i bio stalno doma, u Ivanić-gradu ili u njoj. Jednom ju je odveo na cool putovanje u Pariz, koje odplaćuje do dan-danas kao Njemačka Drugi svjetski rat. Paula je imala posebne moći poput arhitekture, smijanja, i imanja 15 godina. To je bilo zanimljivo ali i nije. Wane je volio provoditi vrijeme s njom u svoje slobodno i neslobodno vrijeme. Poznato je da joj je plaćao cvijeće, kave, hranu i stanarinu. Paula je bila prilično nestabilna, jer se znala spotaknuti s vremena na vrijeme što je normalno. Paula je ostavila znatan trag na Waneta i njegov karaker, izgled, i novčanik.

## Slični članci

* Eskalacija
* Kino
* The Mjesto
Kalaš

**Kalaš** je bio neprijazni instruktor pucanja koji je radio u streljani gdje su Dario i Nixa išli pucati i jesti čips. Kalaš je svima oko sebe uzrokovao blagu nelagodu. Imao je zajedljive komentare, a Dario je smatrao da se pravi važan. Kalaš je bio u Korejskom ratu, Čečenskom ratu i Zlatnom ratu na Braču. Kad je otpušten navodno je otišao u šumu s pištoljem i tamo si propucao vrata od kolibe i zatim puknuo tri metka direktno u glavu jelena na zidu. Tad se legao u krevet, stavio si pištolj u usta, i povukao okidač za gašenje svjetla. Neko vrijeme je ležao u mraku, ali onda je konačno okončao život komarca koji je zujao sastrane. Zatim je otišao u kupanicu, uzeo žilet u ruke i presjekao žile od piletine koju priprema za ručak. Zaboravio je izgasiti plin pa se ugušio.

## Slični članci

* Zlatna Milja
* Trails of Blood
* Tajni park
Vepar

**Vepar** je ukusna životinja i popularna interna šala između Kreše i Darija. Razlog za šalu leži u raznim kategorijama vepra koje mogu postojati. Naime, otkako je Krešo zaključio da se vepar s tri noge zove "nepar", uslijedio je niz drugih naziva. Postepeno se desila Eskalacija, pa su brojevi otišli toliko daleko da je prestalo biti smiješno. Slijedi popis poznatih vrsta vepra.

* Vepar s 3 noge - Nepar

* Vepar s 4 noge - Vepar

* Vepar s 5 nogu - Petar

* Vepar s 6 nogu - Šestar

* Vepar s 7 nogu - Tjedan

* Vepar s 8 nogu - Par

* Vepar s 9 nogu - Šepar

* Vepar s 10 nogu - Dnjepar

## Slični članci

* Wane specifičan opis
* River filmovi
* Trava
Mario Party

**Mario Party** je bila igrica za Nintendo 64 koju su često igrali Wane i njegovi prijatelji iz osnovne. Tokom 2018. godine je uspio uvući u igricu i Nixu, Darija i Medu, koje je često nagovarao da se okupe i zaigraju. Ovo je vrhunska igra koja potiče urlanje od smijeha, deranje od bijesa, i lupanje po stolu - što naravno donosi urnebesnu zabavu Ekipi, i susjedima. Ekipa je kupila Wii kako bi mogla igrati ovu igru, nakon čega ju nisu nijednom zaigrali.

## Opis

Mario Party se sastoji od N64™ konzole, dva brkata Talijana, dobre volje, te Mario Party igrice. Igra se u 25, 50 i 900 krugova, može se birati među 8 likova, no uvijek se biraju ista 4 jer igrači dobiju sentimentalnu povezanost s određenim likovima. Pobjednik je onaj koji skupi najviše zvjezdica, dakle kao u Komunističkoj partiji. Valuta su zlatne kovanice, s kojima kupujete ili kradete zvjezdice od drugih igrača. U igri ima više mapa koje se biraju po specifičnoj volji igrača, primjerice - ako je Igrač A za ručak pojeo palačinku, a Igrač B piletinu, formulacije se slažu u glavi s obzirom na odabir mape. Veterani Mario Partya shvaćaju igru kao političku i prijateljsku zavrzlamu, punu zabave, ismijavanja, prevare, crne kronike i kroničnih bolesti. No ipak, i novi igrači mogu osjetiti zlu narav Mario partya.

## Činjenice

* U dopisivanju preko interneta, skraćenica za igru je MP.
* Možete se fizički ozlijediti.
* Ako se ozlijedite, igra(či) vas tjera(ju) da nastavite, inače ispadate loš prijatelj.
* Možete dobiti osjećaj da vas je prijatelj duševno povrijedio.
* Možete se smijati prijatelju jer je duševno povrijeđen.
* Za igranje Mario partya, potrebno je biti pod opijatom, kao poput crnog vina ili zelene trave.
* Prosječna igra od 50 krugova traje 140 minuta.
* Ako ste na kraju igre na zadnjem mjestu, niste tužni.
* Ako pitate "U kojem smo krugu?", to pokazuje manjak karaktera i izaziva osudu.
* Mario Party je okrutan ali dobar.

## Slični članci

* Novac
* Cigarete
* Kino
D&D

**Dungeons and Dragons** (skraćeno **D&D**) je društvena igra namijenjena štreberima, budalama, i političkim izgnanicima. Nixa i Matija su otkrili ovu igru u Delu krajem 2014. godine, te ju izmijenili i prilagodili, tako da je postala zakon. Wane, Dario i kasnije Tvrtko su se pridružili toj ideji, i nedugo nakon toga, održana je Prva Noć D&Da, i bila je jako dobro prihvaćena od strane kritičara, Nixinih roditelja, i stola. Ova igra se bazira na tome da izmislite fantastičnog lika, nazovete ga fantastičnim imenom (npr. Dariov lik se zvao "Dario") te onda skupa s prijateljima istražujete opasni i šašavi svijet. Dakle, kao stvarnost.

## Opis

Ovo je fašistička igra, jer sve aspekte života kontrolira Gamemaster; on kontrolira kartu, dungeone, čudovišta, pa čak i frižider ako ste u njegovom stanu. Prvi je Gamemaster bio Nixa jer ima dobru maštu i može se brzo dosjetiti imena iz LotRa. Dok ste u tom začaranom svijetu, vrijeme u stvarnosti prolazi duplo brže, pa je potrebno na vrijeme namijestiti Kick koji vas probudi i vrati u stvarnost, i tada obično već bude ponoć. D&D je koristan za zabavu tijekom školskih praznika ili rata. Ako neka osoba odustane od igranja, njegov lik padne u nesvijest u tom svijetu i onda mu Dario razbije lubanju. Daria je, na drugu stranu, uspio poraziti običan cigan. U igri D&D, Daria je također uspio poraziti običan cigan, i to sa šarafcigerom. Svaki put kad se igra D&D, loada se određena kampanja koja se već započela prošli put, ili se smisli nova. Prva kampanja je bila fantasy, čiji je autor bio Nixa i Tolkien. U drugoj kampanji, Wane je bio Gamemaster i bila je smještena u zombie apokalipsu na Knežiji. Treća kampanja bila je u Kongu, gdje se igralo istraživače koji putuju prašumom u potrazi za drevnim hramovima i misterijima.

## Slični članci

* Jordan Peterson
* Poor Man's Vanja
* NPC-ovi
Popis svih članaka

Na ovoj stranici moguće je naći popis svih članaka ove wikije. Neki su jako loši, a druge se ne isplati čitati. Budite oprezni da ne izgubite IQ bodove dok čitate članke, jer inače nećete upasti na Filozofski. Neki od ovih članaka su uzeti sa stare Base Turn wikije, s malim izmjenama.

### Abecedni popis

* 0-24 Kiosk
* 30% Gay
* 50 Lipa
* Agnese
* Akademija (dramska)
* Akademija (kafić)
* Akademija (likovna)
* Algebra
* Alkohol
* American
* Anđeli Čuvari
* Aplikacija
* Arrival
* Bailey's
* Base Turn
* Baš obratno
* Big Lebowski
* Biker's
* Biljar
* Borna
* Borna-ljudi
* Borovje
* BRAVO NOLAN
* Bullshit
* Centar Pozornosti
* Cigarete
* Cosmos
* Creedence
* Creepy Tape
* Čarlijev Sindrom
* Ček da razmislim... Ne
* Čorak
* D&D
* Dario
* Del
* Deni
* Dérive
* Dešava se
* Diablo
* Ditto
* Doba
* Dota 2
* Dr. Razum
* Dubec
* Đurđa
* Ekipa
* End Consciousness
* Eskalacija
* Ferax
* Filmovi za u 2 u noći
* Filozofski
* Gadno Mjesto
* Grad
* Graševina
* Graz
* Hamlet
* Hobiji
* Igra s facama
* Igrice
* Irena
* Istinski Strah
* It's all stone
* It's gonna be great
* Jež park
* Jordan Peterson
* Jura
* Kalaš
* Kanter Strajk
* Kantina
* Kasino
* Katolički fakultet
* Kava
* Kebab
* Kerber
* Kerberovi
* Kino
* Knežija
* Kontra ljudi
* Krešo
* Korienski
* Lidia
* London
* Lord of the Rings
* Low Moment
* Mafija
* Mario Party
* Mass Effect
* Matija
* Matijin stan
* Matko
* Medo
* Mekano
* Metastaziranje
* Metropolis
* Midgard studio
* Milja
* Motor
* Motor park
* Možth
* Mrtvac
* Muving
* Neki Vrag
* Neprijatelji
* Nia
* Nice nice
* Nixa
* Nixa država
* Nixin Četvrtak™
* Niži ljudi
* Noć Motora
* Noć Pohlepe
* Noja
* Nova Godina
* Nova Meta
* Novac
* NPC-ovi
* Ogledalo
* Oil-man
* Opatovina
* Operacija *Flashpoint*
* Oto...
* Ou jea
* Paula
* Pernar
* Petko
* Pijanstvo
* Polumjesto
* Poor Man's Vanja
* Posao Lik
* Redikul
* Reiki
* Reksić
* River filmovi
* S7 Edge
* Savski most
* Scoiattolo
* Seriously Faca
* Sinkronizacije
* Slatko
* Snaga Volje
* Sony Vegas
* Star Wars
* Stara Sava
* Summon
* Svačić
* Svako Dobro
* Šampanjac
* Šešelj
* Tajni park
* Talog
* Taste Burn
* Tasty Cheese
* The buoys are back in town
* The Livada
* The Mjesto
* The Pogled
* To nije bitno
* Traileri
* Trails of Blood
* Trava
* Trava park
* Trenta
* Trpanj
* Tuđmanov sin
* Tvrtko
* Udaljeno metalno-svemirski zvuk
* Vanja
* Vepar
* Veterinar
* Vilenuve
* Vino
* Vintage
* Vivaldi
* Vjenčanja
* Vlak park
* Vrste Akademija
* Vrste kafića
* Wall-of-text
* Wane
* Wane Efekt Slike
* Wane fiksacije
* Wane specifičan opis
* World of Warcraft
* Zlatna Milja
* Zli Sinčić
* Zoološki vrt
* Zombie Apokalipsa
* Žila
* Život na Rubu
To nije bitno

**"To nije bitno"** je rečenica koja se koristi kada nešto ne spada u relevantne teme (kada nije bitno). Rečenicu je prvi upotrijebio profesor Milinović na Filozofskom kada ga je Nixa ispravio za neku pogrešku. Često ju koristi i Wane kada je nešto bitno. Moglo bi se reći da znati razliku između "To nije bitno" i "To je bitno" je bitno, ali to nije bitno. Ova rečenica je bila popularna tijekom Doba fakulteta.

## U popularnoj kulturi

"*To nije bitno.*" je fraza koju Kontra ljudi često koriste kada nešto nije bitno, ili kada im zasmeta protivnički argument. Ova ingeniozna fraza upotrebljava se u posebnom tonu glasa kojega rijetki mogu oponašati.

### Primjeri uporabe

* "*Profesore, ne možete mi dati jedan, znao sam sve što ste pitali!*", "*Da, ali to nije bitno.*"

* "*Wane, ja ti uvijek plaćam kavu!*", "*To nije bitno.*"

* "*Danas je sunčan dan!*", "*To nije bitno.*"

* "*Hej, možeš li mi reći je li to bitno?*", "*To nije bitno.*"

## Logička formula

Logički, fraza se može objasniti kao izjava kojom se poništava relevantnost nekog argumenta za 100%. Formulom, to bi se moglo izraziti kao "RB(T)=0" gdje RB stoji za "Razina Bitnosti", a T stoji za "To". Logikom prvog reda to se piše "¬P" gdje P stoji za "To je bitno". U programerskom jeziku C to bi se dalo izraziti kao:

```
#include <stdio.h>

int main(void)
{
 To!=Bitno;
}

```

Fraza je lagana za naučiti, i za koristiti, ali da bi se shvatila njena puna moć, potrebne su barem dvije diplome iz filozofije, tri iz etike i barem nekoliko doktorata iz logike. Neki ljudi su se ubili kada su čuli tu frazu.

## Slični članci

* Milja
* Graševina
* Matijin stan
Anđeli Čuvari

**Anđeli Čuvari** su ljudi koje je Ekipa doživjela kao Anđele Čuvare. Svatko ima svoga Anđela Čuvara, i svi su redom upitni beskućnici. Najčešće su se pojavili samo jedanput, i nikad više. Okolnosti njihova postojanja su misteriozne, pošto ne postoje fotografije, rodni listovi, ni porezni podatci. Pretpostavlja se da dolaze iz Raja, specifično one kvartovske birtije "Mali Raj" pored Selske.

## Wanetov Anđeo Čuvar

Wanetov Anđeo Čuvar bio je hobo koji je jednom ušao u tramvaj s Wanetom i Nixom kada su išli do Suradnika. Imao je duhansko žute brkove, ali pozitivno žute, kao da odražavaju dobrotu njegova srca, ne prazninu njegova novčanika. Bio je smrdljiv, ali pozitivno smrdljiv, kao da smrad odražava njegovu izravnost sa životom, a ne nedostatak higijene. Taj beskućnik je zaustavio ljude koji su htjeli ući u tramvaj govoreći, "Pustite čovjeka, pustite čovjeka." Govorio je, naravno, o Wanetu. Također ga je čuvao u tramvaju, tako da ga je poput bodyguarda obavio i mahnito gledao okolne ljude. Kad je Wane rekao da silazi, njegov Anđeo Čuvar ga je pustio i pogurao ljude da Wane može proći. Nixa i Wane su potom ušli u kuću od Suradnika na Britancu, i tamo sjedili na kauču dva i pol sata gledajući National Geographic dok su se Wanetovi materijali prebacivali na USB s Dark Knightom.

## Nixin Anđeo Čuvar

Ovaj pak Anđeo Čuvar je bio neuračunljivi gospodin koji je došao u pravi trenutak dok su Matija i Nixa pušili cigaretu ispred zgrade. Nixa je stajao na kamenom kubusu koja služi za ventilaciju ili struju. Nixin Anđeo Čuvar je došao i probao nagovoriti Nixu da siđe mirno, da se ne baci, da ne baca svoj život uzalud. Diplomatski mu je probao objasniti da skok neće riješiti probleme, već samo donijeti tugu i čemer njegovim bližnjima. Matija je gledao i smijao se. Nixa je napravio Seriously facu i sišao s tog elementa, na što je Nixin Anđeo Čuvar mirno odzdravio i otišao. Matija i Nixa su se dogovorili da nikome neće ispričati ovaj čudan događaj.

## Slični članci

* Petko
* It's all stone
* Talog
Muving

**Muving** je fraza iz 2016. godine za osjećaj koji Ekipa dobije ako predugo cuga na istom mjestu. Primjerice, Dario i Nixa bi dobili muving ako su u Fazi 3 a još uvijek sjede u Vlak parku. Tada bi postali nemirni i gledali kamo dalje. Odlučili bi se za neki od obližnjih parkića, poput Jež parka ili Tajnog parka, te bi tamo nastavili cugati i obično zapalili joint. Muving može značiti i snažnu potrebu da odeš do McDonaldsa, što se također preklapa s osjećajima "munchies" i "suicidalna depresija". Dario ponekad dobije tako snažan muving da ode pješke skroz do Borovja. Poznati primjeri muvinga su Wane oko 2012. godine kad bi gnjavio da se ide u klub, Krešo oko 2018. godine kad bi inzistirao da se ide u Metropolis, i Ante Pavelić oko 1945. godine kad su Partizani došli u Zagreb.

## Slični članci

* Summon
* Opatovina
* Ferax
Istinski Strah

**Istinski Strah** je prva istinska emocija koja se desila u Trpnju. Ovaj šokantni događaj zbio se 2014. godine nakon što je Dario pogledao "Kletvu", jezivi japanski film, te krenuo u sobu spavati. Tada ga je iznenadio čudovišni Wane odjeven kao duh. Trenutak straha je bio zapanjujuć, pa je ekipa shvatila da će svake godine biti neka istinska emocija. Nažalost, iduće godine nije bilo ničega, ali zato je 2016. bila istinska sreća, koju je iskusio Matija dok je glumio Yodu u Sinkronizaciji. Naime, njegovo umiranje od smijeha je djelovalo kao velika sreća. Iduće godine se ostvario istinski umor, jer su se Dario i Nixa morali probuditi izrazito rano da odprate Waneta na trajekt. Glave su im padale i nisu mogli gledati. Godina 2018. donosi istinsku krivnju koju osjeća Damir dok priča priču, a 2019. se desila istinska tuga jer nitko nije došao u Trpanj. No zato je već iduće godine bila istinska gužva - preko 14 ljudi u jednom trenutku. Istinski virus je poharao ljeto 2021. godine, ali ne koronavirus već nekakva prehlada koju je Wane donio i uništio Nixi i Nii ljetovanje. Godine 2022. pojavio se niz istinskih opsesija, počevši s Niom koja posvuda neuspješno traži časopis Cosmo, a potom Wane opsesivno jede sladoled King Chocolate Obsession. Također Krešo non-stop priča o nekakvoj ribi u soli koju će on kao napraviti ali nikad ništa ne poduzme, kao čekanje Godota.

## Slični članci

* The Livada
* Operacija *Flashpoint*
* Mass Effect
Star Wars

**Star Wars**, znan još i kao **Satr Wars**, **Starvorsi** i **Star Trek**, je američki sci-fi serijal smješten u jako daleku galaksiju. U tom svijetu postoje Džedaji, koji su vrhunski ratnici i mogu micati stvari bez da ih dotaknu, što bi mogao i Čorak kada bi samo rekao "Molim te". Oni imaju i razne gadgete, poput lightsabera, holograma, Zvjezda smrti, ali ne i internet. Postoje tri normalna nastavka i ogromna hrpa fejk nastavaka i spin-off filmova. Starvorsi su među najpopularnijim stvarima na svijetu, odmah poslije *Mass Effect*-a kojeg svi vole.

## Sadržaj

U prvom nastavku Luke Skywalker sazna da je Džeda, i spasi svijet od uništenja. Kasnije se otkrije da je Darth Vader njegov otac, premda nemaju isto prezime. Ali to nije bitno. U zadnjem nastavku Luke otkrije planetu medvjedića koji se bore protiv Imperija, i pomogne im da uspiju. Kraj.

## Franšiza

Postoji još puno filmova o istoj temi, poput *Star Wars: Rouge One: A Star Wars Rouge One Story*, koji ima umjetne glumce i puno eksplozija. Ima i trilogija o nekakvoj djevojci i crncu, te mali milijun TV serija i stripova. Postoji i smiješna Prequel trilogija koju je Ekipa koristila za Sinkronizacije.

## Slični članci

* Vepar
* Slatko
* Ou jea
Algebra

**Algebra** je sveučilište koje je pohađao Wane tijekom 2015. godine. To je skupocijeni fakultet sa pametnim profesorima i pametnim telefonima. Cijena upisa na ovaj faks je 30,000 tuđih kuna i 40% živaca. Jednom kad je uplaćeno, student može početi dolaziti na nastavu, ali i ne mora. Predmeti na ovom fakultetu su matematika, fizika, programiranje, i markiranje. Wane je upisao ovaj faks nakon neuspješnih pokušaja da upiše Akademiju, te je redovito pohađao nastavu i učio prva dva tjedna. Ovo visoko učilište ima puno učenika koji su simpatični i druželjubivi, te koji bi se vrlo rado družili s Wanetom, ali to nije bitno. Lokacija ove zgrade je Bogu iza nogu, blizu Katoličkog fakulteta, pa je Wane mogao ići na kavu s Bornom tijekom odmora ili predavanja. Tijekom jeseni 2015., Wane je pao tri predmeta, ali prošao Fallout 4, i dobio 4 iz toga (sata igranja). Zbog ovog faila, odlučio je pauzirati godinu, te se fokusirati na štednju i posao da može kupiti motor. Njegova mama mora četiri godine otplaćivati ovu jednu godinu Wanetovog nerada, ali to je oduvijek tako. Tijekom ovog razdoblja u svom životu, Wane živi i studira u Matijinom stanu.

## Slični članci

* Cosmos
* Trails of Blood
* Vjenčanja
Dario

**Dario**, znan još i kao **Good Guy Dario**, je čovjek iz Borovja, kvarta za koji se smatralo da je daleko dok se Borna nije odselio u Dubec. Dario je pristojne naravi i poznat je po tome da se s njime vrlo lako složiti, čak i ako ste Nixa. Dario je po talentu umjetnik, a po zanimanju dadaist. Častan je član Ekipe, a ušao je u Base Turn oko 2012. godine. Zajedno sa svojim prijateljima Wanetom i Nixom je proživio razne avanture po parkovima, državama, i stepenicama. Dario je sa opasnog kvarta, pa se zna obraniti od napada cigana time da pobjegne doma igrati Kanter Strajk. Također je u kvartu naučio šatrovački govor i duhovite izreke, što jako zabavlja Čorka koji onda viče "Joj!" u visokom sopranu. Dario ima cool bradu, zbog koje se ljudi druže s njim.

## Opis

Ovaj umjetnik se rodio 1.1.1994., što je nevjerojatna slučajnost, jer se tada rodio i Kerber. No, Dario je ispao bolji nego Kerber, pa je zato upisao obećavajuću školu Primijenjene umjetnosti da postane bogat i slavan. Tu školu je također pohađao njegov prijatelj Nixa, pa su se automatski počeli družiti, a pojavio se i treći luđak, Nenad. Zajedno, osnovali su družinu "Trio", koja nije zaživjela, ali je bila zabavna. Nakon raspada Tria, pridružio se Base Turn ekipi i s njima proživio razna dangubljenja i smijurije, te postao stalan član. Završio je vrlo cijenjenu Likovnu Akademiju.

Dario je poznat po svojoj valjanoj osobnosti, pa ga stoga svi vole, pogotovo gospodin Žvan. Kvalitetan je slikar, pa je tako jednom naslikao sliku "Mrtvi Marat" toliko dobro da je postala original, a ona u Louvreu je postala kopija. Neko vrijeme je bio izgubljeni prijatelj, i nitko nije saznao zašto jer to nije bitno. Malo sliči na arapskog terorista, pa mu zato random Chatroulette ljudi ne vjeruju; to je također bio razlog izbijanja novog arapsko-židovskog sukoba kad je prekinuo s Noom. Dario je bio jedan od izumitelja sustava faza pijanstva, i pijanstva. Sudjelovao je u mnogim avanturama, poput Noći Drveta, i Noći Motora.

## Slični članci

* Čarlijev Sindrom
* Motor park
* Dérive
Ferax

**Ferax** je bilo famozno mjesto u Zagrebu koje je tehnički bilo noćni klub, ali u stvari baš obratno. Nitko tamo nije išao jer je klub, niti jer je noć. Ljudi su tamo išli jer je tamo bio Biljar. Ferax je radio od 10:00 do 04:00 svaki dan, osim ako je Matijin rođendan. Iz široke ponude pića i ukusnih slastica poput pića, pamti se kava, vino prošvercano u džepu kaputa i medica s okusom Persila. Matija, Nixa, Dario, Ljutko i Irena često su išli u ovaj kafić tokom 2014. i 2015. godine. Ekipa je čak i tada bila svjesna da svjedoče zadnjim danima biljarskih klubova, pošto ih se cijeli niz zatvorio kroz proteklih par godina. Kobne 2016. godine, Ferax se doista zatvorio. Čorak i Nixa otkrili su kasnije da je na njegovom mjestu sada ružičasto-bijeli kafić za žene.

## Opis

Ferax je bio stari kafić, ali nije bio previše bitan za Ekipu do 2013. godine, kada to postaje defaultno mjesto za igranje biljara. Naime, Ferax je imao dva solidna stola za biljar, i jedan bezvezni stol. Na tim stolovima se mogao igrati biljar, poker ili ping-pong, ali predviđeni su bili za biljar. Postojao je i pikado uređaj, te frižider uređaj, u kojem su se hladila pića, kave i lešine. Glavni konobar je bio tzv. Douchebag Konobar, koji je namjerno miješao medicu sa sredstvom za pranje suđa (ovo su Nixa i Wane iskusili tokom Noći Crvenog Kometa). Ferax je imao ugodan podrum koji izgleda kao Wanetov stan, te se kroz njega uvijek moralo trčati. Da bi se igrao biljar, potrebno je bilo razbiti novčanice i cigane. Kovanicama od 5 pokretao se uređaj koji ne izbacuje kugle. Ferax je podržavao napušeni biljar, ali ne i verziju biljara koja se igra sa bijelom kuglom, pa ako ste željeli bijelu kuglu, bili ste primorani krasti ju s obližnjih stolova. Bilo je zabranjeno pušenje izvan prostora za pušenje, pa su stoga svi pušili u sobi za biljar. Bacanje bijele kugle na stol je bilo ilegalno u Feraxu, ali razbijanje ogledala nije. Slavni turnir "BABA" bio je održan u Feraxu. Wane nije nikad volio Ferax jer je bio daleko i jer bi morao hodati 5 minuta do njega. Nixa i Dario su voljeli naručiti Staropramen ovdje, a dok bi igrali, imali su pravilo da svako toliko sjednu kako bi se opustili. Otkad se ovaj slavni kafić zatvorio, Ekipa ide u Metropolis.

## Slični članci

* Operacija *Flashpoint*
* Posao Lik
* Agnese
Borna

**Borna**, punoga imena **Borna Juraj Jelik Kraut Privatno**, je pustolovan poludiv koji živi Bogu iza Nogu. Često ga se može vidjeti u Delu, na Katoličkom fakultetu, i na popisu propuštenih poziva. Nije član organizacije Inward-Bound koja organizira ostanak u Hrvatskoj, već Outward-Bounda koji osigurava odlazak iz Hrvatske, kao i naša vlada. Borna je nespretan, pa često prolije svoju kavu ili svoju krv. Postao je član Base Turn ekipe oko 2012. godine, te se od tad često druži s Dariom, Nixom, i Wanetom, ali ne nužno tim redom, ovisno o tome s kim je taj mjesec posvađan. Borna je kvalitetan glazbenik, te zna svirati violinu, što je dobro za financiranje džeparca i cijele familije.

## Opis

Borna se rodio na isti dan kao Nixa 1994. godine, te od tad redovito slavi svoj rođendan time da se prikrpa na Zlatnu Milju. Pohađao je Waldorfsku školu, gdje je učio brati cvijeće i pljeskati rukama, što mu je korisno i dan-danas u slučaju korova ili komaraca. Borna je kasnije upisao Katolički fakultet, gdje ispiti dolaze sa besplatnim oprostom grijeha. Nažalost, njegove ambicije da postane profesionalni ulizica tamo i zaposli se su propale, pa je radije počeo graditi karijeru u Outward-Bound organizaciji. To je ispalo na dobro, jer je imao priliku posjetiti daleke i nevjerojatne zemlje poput Omana, Amerike, i Kosova.

Borna ima osebujan imidž koji se razlikuje od većine njegovih prijatelja i normalnih ljudi. Svoje vanjsko vrijeme provodi po kavama, second-hand shopovima, i na putu do doma. Posjeduje puno prijatelja, ali mnogi od njih su Borna-ljudi, pa se zna desiti mikrofonija dok priča s njima. Kada je gladan, Borna gleda Pewdiepieja kako jede.

Ovaj hiperaktivni čovjek je dobre naravi, i uvijek je spreman pomoći svojim prijateljima. Na primjer, ako netko ima piće koje ne može popiti do kraja, Borna će ga proliti i time okončati dilemu. Voli filmove, ali njegov ukus je kontroverzan u Ekipi - neki put se ljudi slažu s njim, a neki put priča s Nixom. Borna je također pomogao Base Turn Ekipi da upozna njegove prijatelje Čorka, Vanju i Kerberove, no kad su se počeli družiti svi zajedno, Borna je postao nepotreban. Borna je visok tri metra kvadratna, i uvijek zauzima prostor oko sebe svojim rukama, nogama, i energijom koju je Kerber jednom usporedio sa reaktorom. Ako Borna počne večer na jednoj stolici, za par sati će već zauzimati cijeli kauč, tri stolice, i Čehoslovačku. Također, vrlo je ljubazan i prijazan prema prijateljima, pa su oni zaključili da je 30% Gay, što je vjerojatno krivo jer je i više, a nije uvredljivo jer "gay" u 21. stoljeću više nije uvreda. Borna vjeruje u Reiki, mističnu energiju s kojom može ozdraviti neke bolesti i pomicati predmete bez da ih dotakne, što bi mogao i Čorak da samo veli "Molim te" kada mu nešto treba. Borna voli putovanja, pa se odselio u Dubec kako bi mogao svaki dan putovati.

## Slični članci

* Nova Godina
* Zli Sinčić
* Svačić
Reiki

**Reiki** (čit. *"Rajki"*) je čarobna Sila u koju vjeruje Borna i njegova mama, gospođa Privatno. Navodno je to svemoguća energija koja prožima sva živa bića, a vjerojatno i neka neživa, kao što se vidi po magičnom Prokletstvu Šampanjca. Drugi članovi Ekipe se rugaju Borni za ovu neobičnu religiju, ali vidjet ćemo tko će se posljednji smijati oni završe u Paklu a Borna u Rei-u. Nixa se posebno mršti na spomen Reikija i oko toga prepire s Bornom, ali nitko ne zna je li to zato što je ateist ili zato što brani Katolički svijet od krivovjerja. Dario je bolji u toleriranju tuđih religija, budući da ima džamiju u kvartu, ali ni on ne smatra da je Reiki stvarna pojava. Doduše, priznaje da je jednom slučajno predvidio budućnost u Primijenjenoj, i da je to možda zbog ove magije. Nažalost, nije dobio poziv za Hogwarts, pošto Primijenjena već je hrvatska verzija Hogwartsa, pogotovo s obzirom na količinu čudno obučenih ljudi.

## Opis

Ljudi koji vjeruju u Reiki su obično šašavi, visoki, i nazvani "Borna". To je Ekipa saznala istraživanjem s uzorkom od 1 osobe. Postoje znatni prijepori među znanstvenicima oko toga je li Reiki stvaran. Zapravo, baš obratno, ne postoje i nije. Borna kani osnovati Crkvu kad odraste, i postati Charles-Manson-style kultist i ubojica. Filmovi koji uključuju Reiki su Star Wars, Lord of the Rings, i Titanic. Borna je jednom levitirao fritulu u ruci koristeći samo Reiki i LSD. Tijekom Trpnja 2013. godine, Bornina noga se zacijelila od porezotine bez ikakvih lijekova, jer se to događa kad čovjek ima porezotinu i ne uzima nikakve lijekove. Wane je pet dana razmišljao o tome postoji li Reiki. Na kraju je donio zaključak: "Možth".

## Slični članci

* Bullshit
* Summon
* Borna-ljudi
Biker's

**Biker's** je pivnica na rubu Knežije gdje je Matija znao slaviti svoje rođendane. Osim rođendana, Biker's je bio popularan i za povremene odlaske na pivu, te svirke. Ekipa cijeni Biker's, iako tamo ne ide češto. Biker's ima glavnu prostoriju, gdje je muzika i piva, te biljarski stol, koji se može unajmiti za 100 kuna po minuti. To je bilo popularno u Ekipi oko 2014. godine, ali poslije je ta tradicija umrla. Ispred ove pivnice znaju se okupljati opasni motoristi, koji traže tučnjavu i priuštivu ali kvalitetnu craft pivu. Preko puta od Biker's je "Vino park", mali ali cijenjeni parkić blizu 0-24 Kioska.

## Slični članci

* Veterinar
* Jordan Peterson
* Pernar
Casper Cap

Casper Cap is a rare Hats Shopkin from Season Three.

## Appearance

Casper Cap is a green and purple baseball cap with a white bill. He is decorated with a blue circle with an 'S' inside it.

His variant is a white and mint-green baseball cap with a purple bill. He is decorated with a red circle with an 'S' inside it.

He is also included in the Target exclusive Shopkins Mystery Edition 40 pack. This exclusive is a pink and orange neon baseball cap with a yellow bill. He is decorated with an aqua circle with an "S" inside it.

There is also a variant of him from the Shopkins Glamour Squad pack. This features him as a pastel blue baseball cap with a fuschia pink bill. He is decorated with a yellow circle with an "S" inside it. He is lightly coated with glitter.

## Gallery

Casper Cap collector card (Commons #51)Casper Cap collector card (Commons #58)
Snaga Volje

**Snaga Volje** naziv je za moć ostajanja na cuganju do kasno. Također omogućuje hodanje do nekog cilja kad nema tramvaja, slušanje Nixinih monologa o politici, i igranje Dote kao support. Snaga Volje je odlika tvrdih ljudi. Kada je druženje pri kraju, i svi žele ići doma, cijelu atmosferu može promijeniti samo jedna hrabra osoba sa znatnom Snagom Volje. Primjerice ako Dario tad otvori novo vino, i divljački uzvikne "Spavat ću kad sam mrtav". Onda svi na druženju odjednom postanu nadahnuti, kao vojnici Rohana nakon Théodenovog govora. Snaga Volje pomaže i pri cuganju na kiši, ili kad je jako hladno. Matija i Nixa su jednom cugali na takvoj hladnoći, da se vino počelo lediti. No, grijala ih je Snaga Volje i gangrena. Wane je pokazao Snagu Volje kad je pješačio od slovenske granice do Veterinara.

## Slični članci

* Ditto
* Cigarete
* Knežija
Big Lebowski

**Big Lebowski** je glavni film Base Turn Ekipe. Otkrili su ga oko 2013. godine, i od tad ga redovito gledaju. Najpopularniji je u Trpnju, gdje se gleda uz veliku količinu trave i alkohola. U ovom filmu se radi o čovjeku zvanom Donny, i njegovim avanturama po raznim razgovorima. Najpopularniji lik je The Dude, zbunjeni hipi koji voli kuglanje i Creedence. Ekipa smatra kako ovaj film savršeno prikazuje umijeće dangubljenja. Također je vrlo *quotable*, sa citatom za svaku priliku. To je jako praktično za situacije poput tuluma, seksa, i sjedenja na WC-u. Svaki član Base Turn-a voli Big Lebowski, pa je to vjerojatno jedina stvar oko koje se svi slažu. Matija, Nixa i Borna su se dogovorili da kad jedan od njih umre, druga dvojica moraju prosuti njegov pepeo na nespretan način kao u filmu. Big Lebowski je najbolji film, što je čudno, jer ga nije režirao BRAVO NOLAN, pa ljudi budu skeptični. Ali kad ga pogledaju prvih pet puta, odmah shvate da je uistinu genijalan. Jedina stvar koja ima više citata od Big Lebowskog su Sinkronizacije.

## Slični članci

* The Livada
* Svako Dobro
* It's all stone
Metastaziranje

**Metastaziranje** je vrsta ponašanja u kojem član Ekipe počne pucati po šavovima, i ako nije zaustavljen, govoriti sve veće i veće gluposti. Na primjer, kako Wane počne pričati o smiješnim zamislima, ali ako ga se pusti da metastazira u sve čudnije i čudnije ideje, završi na ideji o zlatnom koplju koje padne s neba. Nixa često zna iznositi svoje desne poglede na povijest, ali ako ga se ne spriječi počne metastazirati i tvrditi sve bizarnije i luđe stvari, poput "Hrvati su podrijetlom Nijemci", ili *"Sarajevo je oduvijek bilo hrvatski grad"* - bullshit prvog reda koji je izgovoren oko 04:00 ujutro na Borninom novogodišnjem tulumu. Ljudi su ležali na kauču napušeni i umorni, te puštali Nixu da baljezga, ali ovakva glupost je ipak prenula Bornu iz polu-sna te natjerala na reakciju. Dario isto zna metastazirati, što se pokazalo u Bugarskoj 2018. godine. Pijan je pričao s nekim lokalnim Bugarima o nogometu, ali pošto ga nitko nije sprječavao, metastazirao je sve više i više, te počeo pjevati Dinamove pjesme, vikati ludosti o ratu i Srbima, te na koncu objašnjavati nekom Bugaru da izgleda kao njegov prijatelj s Borovja. Na kraju je Nixa intervenirao i potjerao Daria nazad u hotel. Sam izraz "metastaziranje" dolazi iz medicinskog rječnika, a označava neobuzdano širenje toksičnog raka. Izraz je postao popularan tijekom 2017. godine zbog svađa Čorka i Nixe.

## Slični članci

* Vivaldi
* It's gonna be great
* American
Cute Fruit Jello

Cute Fruit Jello is a rare Sweet Treats Shopkin from Season Five.

## Bio

Cute Fruit Jello: Even though Cute Fruit Jello can be wobbly on her feet, she always has clear head! She loves birthday parties; "For she's a jolly good Jello!"

## Appearance

Cute Fruit Jello is a green and yellow ombré jello mold. At the top of the mold, there are dark pink strawberries.

Her variant is a pale pink and white ombré jello mold. Her strawberries are red.

There are also two exclusive variants of her from the Season Five Christmas Blind Baubles. The first variant features her as a white fading to blue ombré jello mold with white strawberries.

The second variant features her as a white fading to red ombré jello mold with white fading to red ombré strawberries. At the top she has green strawberries.

## Trivia

* Her bio says "She loves birthday parties; 'For she's a jolly good Jello!'". This is a pun on the popular song sung at parties, "For He's a Jolly Good Fellow".
* She's the third Jello-based shopkin, the first being Wobbles from Season One and second being Jiggly Jelly from Season Four.
* Her face seems to be lower on her CT art, and her mouth is much smaller and not as widely open.

## Gallery

Cute Fruit Jello collector card (Commons #18)
Nixin Četvrtak

**Nixin četvrtak™** je manifestacija koja se neko vrijeme dešavala svaki četvrtak ili petak. To je bio zabavan događaj na koji bi Nixa pozvao sve svoje najdraže prijatelje, i Bornu. Tada bi se svi sjeli ukrug, na kauč, i mrvili po njemu štapiće, prolijevali vino, i bacali pepeo od čikova. To je neuljudno, jer kad bi otišli, to se nije samo počistilo. Naime, Nixina stara je to morala čistiti dok je Nixa otišao spavati. Nixin Četvrtak™ je bio vrhunski event, što je podcrtano onaj put kad je Vanja donijela kavijar; hranu koju jedu samo bogati ljudi, i općenito ljudi sa oko 20 kuna. Drugim riječima, Wanetova životna prilika da proba kavijar. Dario bi uvijek došao na Nixin Četvrtak™. Čorak bi uvijek došao kada Vanje nema, a Vanja uvijek kada Čorka nema, što nije moralo biti indikativno. Ali je bilo indikativno. Đurđa i Matko su također bili česti gosti Nixa Četvrtka™, ali zbog praznovjernih razloga dolazili su samo svaki drugi put. Vrsni luđak i umjetnik Krešo je dolazio na ovaj kultni događaj čak iz Zaprešića, što je skoro jednako daleko kao Dubec ili daljinski upravljač.

## Opis

Nixin Četvrtak™ se prvi put održao na prvi četvrtak 2017. godine, jer je Borna predložio da se popije preostala cuga s Nove Godine. Prvi put su se pojavili samo Dario, Čorak, Borna i Wane, ali je bilo zabavno, pa su odlučili doći opet sljedeći put. S vremenom, počelo je dolaziti sve više i više ljudi, kao na južnoj granici SAD-a. To je zabrinulo Nixu, pa je postavio nacho chips sa umakom u nadi da ih sve otjera, ali to nije upalilo.

Bit ideje je da je Nixa uočio da može privatizirati neke dane. Naime, petak i subotu je nemoguće prisvojiti, jer pripadaju svima, baš kao Lea. Stoga, Nixa je odlučio uzeti Četvrtak i brendirati ga kao Nixin Četvrtak™, tako da se to ljudima usadi u glavu. Jednom kada postanu ovisni, plan je bio naplaćivati upad oko 40 kuna, postati bogat, i osnovati svoju stranku.

## Slični članci

* End Consciousness
* Istinski Strah
* S7 Edge
Narcos: Cartel Wars Tipps und Tricks für mehr Gold und Bargeld

Hallo Narcos Cartel Wars Fans, heute möchte ich dir ein paar Methoden zeigen, wie du mehr Gold und BarGeld auf Spiel-Konto bekommen kannst. Wie Sie wahrscheinlich wissen, ist der einzige offizielle Weg, um Gold zu bekommen, es mit Geld zu kaufen. Aber für deutsche Spieler gibt es ein wirklich schönes Programm, das jedem zusätzliche Ressourcen geben kann (Gold und Bargeld). http://www.beste-cheats.de/narcos-cartel-wars-cheats-gold-und-bargeld/ . ich weiß, wie nervig es ist, auf jedes Upgrade zu warten. Mit mehr Gold müssen Sie nicht auf ein Upgrade warten und Sie können auch Premium-Sachen kaufen.